钦定古今图书集成/明伦汇编/官常典/第647卷 > 陈摅
## 钦定古今图书集成/明伦汇编/官常典/第647卷 > 陈摅

按《延平府志》：“摅字君益，鄞县人。元祐三年进士。绍兴
间，知将乐，敏达仁恕，兴学奖士。邑俗，家举一子，富室
不过二子，馀悉弃之。摅谕以天性，申以甲令，周之官
钱，犯者究治，自兹民无不举子者。遇岁凶，发粟赈贷，
旱祷雨应。卒官，邑人祠祀之。部使者请于朝，累锡庙
额名陈公祠，岁受秩祀，至今旱岁，城乡之民舁神以”
祷雨辄应。